ກອງກຳລັງຢູເຄຣນ ກຽມພ້ອມ ທີ່​ຈະ​ຢຶດ​ເອົາ​ຄືນ ​ເມືອງ Donetsk (ສະໄລດ໌/ວີດີໂອ)
ກອງທັບ​ຢູເຄຣນໄດ້​ເປີດ ​ເສ້ນທາງມະນຸດສະທຳ ຫລາຍໆ​ທາງ ໃຫ້ປະຊາຊົນ​ຂອງ​ເມືອງ Donetsk ໄດ້ພາກັນ​ໜີ​ອອກ​ມາ ​ເພື່ອ​ຫລົບໜີການ​ບຸກ​ໂຈມຕີ ທີ່​ໄດ້​ວາງ​ແຜນ​ໄວ້​ນັ້ນ.
ສະພາປ້ອງກັນຂອງຢູເຄຣນ ກ່າວວ່າ ກຳລັງມີການກະກຽມ ຕ່າງໆເພື່ອ ທີ່ຈະຢຶດເອົາຄືນ ເມືອງ Donetsk ຢູ່ພາກຕາເວັນ ອອກຂອງຢູເຄຣນ ທີ່ຄວບຄຸມໂດຍພວກກະບົດ ຊຶ່ງເປັນທີ່ໝັ້ນ ແຫ່ງສຸດທ້າຍ ຂອງພວກຫົວແບ່ງແຍກດິນແດນນິຍົມຣັດເຊຍ ຕິດອາວຸດໜັກ ທີ່ຕ້ອງການຢາກແຍກຈາກ ລັດຖະບານ Kyiv ເພື່ອປົກຄອງຕົວເອງນັ້ນ ໂຄສົກຂອງສະພາປ້ອງກັນ ທ່ານ Andriy Lysenko ບໍ່ໄດ້ໃຫ້ ລາຍລະອຽດໃດໆ ແຕ່ທ່ານກ່າວວ່າ ກອງທັບໄດ້ເປີດເສ້ນທາງ ມະນຸດສະທຳຫລາຍໆທາງ ໃຫ້ປະຊາຊົນຂອງເມືອງດັ່ງກ່າວ ໄດ້ພາກັນໜີອອກມາ ເພື່ອຫລົບໜີການບຸກໂຈມຕີ ທີ່ໄດ້ວາງ ແຜນໄວ້ນັ້ນ ແລະລັດຖະບານຈະຊ່ວຍເຫຼືອໃນການຫາທີ່ຢູ່ອາໃສຊົ່ວຄາວ ໃຫ້ພວກໜີໄພ ໃນຂະນະທີ່ທ່ານ Lysenko ກຳລັງຖະແຫລງຢູ່ໃນວັນຈັນວານນີ້ ທາງມົສກູ ຊຶ່ງໄດ້ຮ້ຽກ ຮ້ອງໃຫ້ຢູເຄຣນ ຍຸດຕິການບຸກໂຈມຕີ ຢູ່ໃກ້ກັບຊາຍແດນຕົນນັ້ນ ກໍໄດ້ສະແດງແສນຍາ ນຸພາບ ທາງທະຫານຕົນຢ່າງໃຫຍ່ ໃນການຊ້ອມລົບ ຢູ່ໃນດິນແດນຂອງຣັດເຊຍ ໃກ້ໆ ຊາຍແດນຢູເຄຣນ ບັນດາເຈົ້າໜ້າທີ່ຣັດເຊຍກ່າວວ່າ ການຊ້ອມລົບ ລະຍະ 5 ມື້ດັ່ງກ່າວ ຈະມີເຮືອບິນລົບ ກັບເຮລິຄອບເຕີ ຈຳນວນ 100 ລຳ ແລະໜ່ວຍປືນໃຫຍ່ ຕໍ່ຕ້ານອາກາດ ສະຍານ ຈຳນວນນຶ່ງ ຢູເຄຣນ ວໍຊິງຕັນ ແລະ ບັນດາພັນທະມິດໃນຢູໂຣບ ກ່າວຫາມົສກູ ວ່າປະກອບອາວຸດ ໃຫ້ພວກກະບົດ ແລະສະໜອງລູກສອນໄຟ ທີ່ພວກກະບົດໃຊ້ຍິງ ເຮືອບິນມາເລເຊຍຕົກ ເມື່ອເດືອນແລ້ວນີ້